b'\n_START_ARTICLE_\nJo\xc5\xbea \xc4\x8cop\n_START_SECTION_\n\xc5\xbdivljenje in delo\n_START_PARAGRAPH_\nV jeseni\xc5\xa1ki \xc5\xbei\xc4\x8dni valjarni je bil zaposlen 46 let. Po smrti K. Juga je postal vodilni slovenski alpinist. preplezal je ve\xc4\x8dino pomembnih sten v na\xc5\xa1ih gorah, od tega triglavsko severno steno ve\xc4\x8d kot 300-krat. Med \xc4\x8copove prvenstvene vzpone v Julijcih, katerih je opravil 24, vsekakor sodi \xc4\x8copov steber v severni steni Triglava (1945 v navezi z Pavlo Jesih). Najve\xc4\x8d vzponov je opravil v navezi z M. Poto\xc4\x8dnikom in S. Tomin\xc5\xa1kom, ki je v na\xc5\xa1em alpinizmu dobila ime zlata naveza. Bil je gorski re\xc5\xa1evalec, planinski vodnik in pionir zimskega alpinizma. Kot plezalec in igralec je nastopal v filmih V kraljestvu Zlatoroga (re\xc5\xbeija J. Ravnik; 1931) in Triglavske strmine (re\xc5\xbeija Ferdo Delak; 1932). Za alpinisti\xc4\x8dno delo je leta 1970 prejel Bloudkovo priznanje._NEWLINE_Poznana je njegova legendarna izjava mar\xc5\xa1alu Titu ob dnevu mladosti: "Dragi mar\xc5\xa1al! Dolgo nam \xc5\xbeivi in ostani nam zdrav kot planinski kozel". Tito ga je objel, in rekel, da ima rad ljudi, ki ne govorijo veliko.'